ভারতীয় রেলের ইতিহাসে এটা সত্যিই রেকর্ড। হিংসে হতেই পারে কলকাতার। মহানগরের মেট্রো প্রকল্প যে ধীর গতিতে এগোচ্ছে তার তুলনায় নাগপুরে কাজ হয়েছে যেন বুলেট ট্রেনের গতিতে। 
ভারতীয় রেল এক রেকর্ড গড়ল। আর এই রেকর্ডের এক প্রান্তে প্রধানমন্ত্রী নরেন্দ্র মোদী আর অপর প্রান্তে মহারাষ্ট্রের বিজেপি সরকারের মুখ্যমন্ত্রী দেবেন্দ্র ফড়নবিশ। 

২০১৫
২০১৫ সালে এই নাগপুর মেট্রো রেল প্রকল্পের সূচনা করেছিলেন প্রধানমন্ত্রী নরেন্দ্র মোদী। আর ২০১৭ সালের দশমীর দিনে প্রাথমিক রেল চলাচল শুরু হয়ে গেল। এত কম সময়ে প্রকল্প শেষের রেকর্ড তৈরি হল নাগপুরে। মুখ্যমন্ত্রী দেবেন্দ্র ফড়নবিশ সবুজ পতাকা দেখাতেই মহিলা রেলচালক সুমেধা মেসরাম ট্রেন নিয়ে গেলে ৫.৬ কিলোমিটার পথ। মিহান থেকে খাপরি স্টেশন।

এই বিষয়ে অন্যান্য খবর

লক্ষ্যভেদে ব্যর্থ মোদী! ‘শ্রীরাম’ না হলেও জোর করে জয়, ভিডিও দেখুন
মোদীকে ছাপিয়ে সুষমার আক্রমণ, ভারতের চাপে পুরনো সওয়াল পাকিস্তানের



২০১৭
কেন্দ্র রাজ্য যৌথ প্রকল্প নাগপুর মেট্রো রেল। মোট খরচের ২০ শতাংশ কেন্দ্র, ২০ শতাংশ রাজ্য সরকারের। এ ছাড়াও নাগপুর পুরসভা, নাগপুর উন্নয়ন পর্ষদ দিয়েছে ৫ শতাংশ খরচ। বাকি ৪,৬০০ কোটি টাকার ঋণ।
মোট ৮,৬৮০ কোটি টাকার এই প্রকল্পে দুটি করিডর। ইস্ট-ওয়েস্ট এবং নর্থ-সাউথ করিডর। মোট পথ ৩৯ কিলোমিটার। আপাতত দু’মাস পরীক্ষামূলক ট্রেন চলাচল করবে। তার পরে হবে চূড়ান্ত সূচনা।